_:n8e8374d359c2407b8773293b6f399eb2xb0
<http://schema.org/articleBody>
"యంగ్ హీరో శ‌ర్వానంద్ 30వ చిత్రం ‘ఒకే ఒక జీవితం’. ఈ చిత్రం ద్వారా శ్రీకార్తిక్  ద‌ర్శ‌కుడిగా ప‌రిచ‌య‌మ‌వుతున్నాడు. డ్రీమ్ వారియ‌ర్ పిక్చ‌ర్స్ బ్యాన‌ర్‌పై ఎస్ ఆర్ ప్ర‌కాశ్ బాబు, ఎస్ ఆర్ ప్ర‌భు ఈ మూవీని నిర్మిస్తున్నారు. సైన్స్‌ఫిక్ష‌న్ ఎలిమెంట్స్‌తో ఫ్యామిలీ డ్రామాగా రూపొందుతున్న‌ ఈ చిత్రానికి త‌రుణ్ భాస్క‌ర్ డైలాగ్స్ అందిస్తున్నారు. ఇటీవ‌ల విడుద‌లైన ఫ‌స్ట్‌లుక్ పోస్ట‌ర్‌కి అద్భుత‌మైన రెస్పాన్స్ వ‌చ్చింది. ఈ మూవీలో శర్వానంద్‌ పాత్ర పేరు ఆది. దీనికి సంబంధించిన ఫస్ట్‌లుక్‌ స్నీక్‌ ప్రోమోను మూవీ యూనిట్‌ తాజాగా విడుదల చేసింది‌. \r\n\r\nఈ వీడియోలో పాట పాడమని కొంద‌రు ఆదీని కోరడం అలాగే మ్యూజిక్ ఇన్స్‌ట్రూమెంట్స్ చూపిస్తూ తరువాత కొన్ని సైన్స్ ఫిక్షన్ అంశాల‌తో ఈ ప్రోమో ముగుస్తుంది. చివ‌ర‌లో శర్వానంద్ గిటార్ వాయిస్తూ కనిపిస్తాడు. ఇందులో శ‌ర్వానంద్‌ సరసన రీతూ వ‌ర్మ‌హీరోయిన్‌గా నటిస్తుండగా, వెన్నెల కిషోర్‌, ప్రియ‌ద‌ర్శి ప్రధాన పాత్రలు కనిపించనున్నారు. ఈ సినిమాలో అక్కినేని అమ‌ల కూడా కీల‌క పాత్ర‌లో న‌టిస్తుండ‌టం విశేషం. ఈ మూవీ జేక్స్ బీజోయ్ సంగీతం అందిస్తున్నాడు. సైన్స్‌ఫిక్ష‌న్ ఎలిమెంట్స్‌తో ఫ్యామిలీ డ్రామాగా రూపొందుతోన్న ఈ చిత్రం అటూ ఫ్యామిలీ ఆడియన్స్‌తో పాటు ఇటూ యూత్‌ను ఆకట్టుకుంటుందని మేకర్స్‌ పేర్కొన్నారు. కాగా ఇప్ప‌టికే ఈ మూవీ.. షూటింగ్‌ను పూర్తి చేసుకుని విడుదలకు సిద్దమవుతుంది.\r\n\r\n\r\n"
<https://m.sakshi.com/telugu-news/movies/sharwanand-oke-oka-jeevitham-motion-poster-release-1379119>